Puntland

**Puntland** (somali: Puntlaand, arabisk: أرض البنط, italiensk: Terra di Punt eller Paese di Punt), offisielt Puntlandstaten i Somalia (somali: Dowladda Puntland ee Soomaaliya, arabisk: بونتلاند دولة الصومال), er en selvstyrt region i det nordøstlige Somalia. Regionen er sentrert rundt byen Garoowe i Nugal-provinsen. Puntlands ledere erklærte territoriet som selvstendig stat i 1998, men internasjonalt er regionen anerkjent som et selvstyrt område i Somalia.

Puntland grenser til Somaliland i vest, Adenbukten i nord, Guardafui-kanalen i nordøst, det somaliske havet i sørøst, den sentrale Galmudug-regionen i sør og Etiopia i sørvest. Det er flere store geografiske severdigheter i Puntland, inkludert Cape Guardafui som danner spissen av Afrikas Horn, Ras Hafun det østligste stedet på hele det afrikanske kontinentet, og begynnelsen av Karkaar-fjellkjeden. Puntland har også den nordligste storbyen i Somalia, Bosaso.

Navnet *Puntland* stammer fra *Punt*, som var et historisk land som er nevnt i gamle egyptiske kilder, selv om den nøyaktige plasseringen av det sagnomsuste territoriet fortsatt er et mysterium. Mange studier tyder på at Punt lå i dagens Somalia,, mens andre forskere har foreslått andre plasseringer.

__TOC__

## Historie

### Nord-sultanater
Warsangaliul-sultanatet var et keiserdømme som var etablert i det nordøstlige og i deler av det sørøstlige Somalia. På det mektigste var det et av de største sultanatene som var etablert i denne regionen, og det omfattet Sanaag-regionen og deler av den nordøstlige Bari-regionen i landet, et område historisk kjent som Maakhir eller Maakhir-kysten. Sultanatet ble grunnlagt i det 13. århundre i Nord-Somalia av en gruppe somaliere fra Warsangali-grenen av Darod-klanen, og ble styrt av etterkommere av Gerad Dhidhin. Mot slutten av det 19. århundre, var den innflytelsesrike sultan Mohamoud Ali Shire lederen av sultanatet.

Dishiishe-klanen var en av de mektigste klanene i den nordøstlige regionen. Ugas Yasin var en av de fremste Dishiishe-klanhøvdingene som styrte den gamle byen Bosaso.

Majeerteen-sultanatet (Migiurtinia) ble grunnlagt på midten av det 18. århundre, men hadde ingen stor betydning før i det 19. århundre under styret til kong Osman Mahamuud. Fra byen Aluula styrte sultanatet mye av det nordlige og sentrale Somalia i det 19. og tidlig i det 20. århundre. Politikken gikk ut på å opprettholde et robust handelsnettverk, inngå avtaler med andre handelsnasjoner, og utøve sterk sentral myndighet på hjemmefronten.

Majeerteen-sultanatet mistet mye av sin innflytelse på midten av 1800-tallet etter en maktkamp mellom kong Osman Mahamuud og hans ambisiøse fetter, Yusuf Ali Kenadid. Etter nesten fem år med kamp, ble Kenadid til slutt tvunget i eksil og flyktet til Jemen. Et tiår senere, på 1870-tallet, returnerte Kenadid fra Den arabiske halvøy med en gruppe av Hadhrami-musketerer og en gruppe av lojale løytnanter. Med deres hjelp klarte han å overmanne de lokale klanene og etablere sultanatet Hobyo i 1878.

Mot slutten av 1889 inngikk Osman Mahamuud en avtale med Italia, noe som gjorde sultanatet til et italiensk protektorat. Hans rival Sultan Kenadid hadde inngått en tilsvarende avtale året før. Begge herskerne hadde signert protektoratet for å fremme sine egne ekspansjonistiske mål, men Osman ønsket å bruke Italias støtte i sin pågående maktkamp mot Kenadid om Majeerteen-sultanatet. Kong Osman og Sultan Kenadid ønsket også å utnytte de motstridende interessene blant de imperialistiske maktene i Europa som da var ute etter å kontrollere den somaliske halvøya. Dette var i håp om å unngå direkte okkupasjon av sine territorier.

Med gradvis involvering fra europeiske kolonimakter ble alle tre sultanatene innlemmet Italiensk Somaliland og Britisk Somaliland i begynnelsen av det 20. århundre.  Det lokale kommersielle sentrum, Bosaso, var representert i Somalias parlament i det nye territoriet av representantene Ugas Yasin Ugas Abdurahman og Haji Bashir Ismail Yusuf. Mye av det nordlige sultanatets tidligere domene er i dag del av den autonome Puntland-regionen i det nordøstlige Somalia.

### Etablering

Etter utbruddet av den somaliske borgerkrigen i 1991, startet de lokale en grunnlovskonferanse som ble avholdt i Garoowe i 1998 over en periode på tre måneder. Til stede på konferansen var områdets politiske elite, tradisjonelle eldste (Issims), medlemmer av næringslivet, intellektuelle og andre sivilsamfunnsrepresentanter. Den selvstyrte Puntland-staten i Somalia ble etablert for å levere tjenester til befolkningen, trygghet, legge til rette for handel, og samhandle med nasjonale og internasjonale partnere. Abdullahi Yusuf Ahmed fungerte som den nyetablerte statens president.

Som fastsatt i artikkel 1 i den føderale overgangsgrunnloven er den somaliske republikken Puntland fastsatt som en del av den føderale staten Somalia. Derfor søker regionen samhold av somaliere og fester seg til et føderalt styresett. I motsetning til regionen Somaliland i vest, ønsker ikke Puntland internasjonal anerkjennelse som en egen nasjon. Men begge regionene har en ting til felles: De baserer sin støtte på klan, eldre og organisasjonsstruktur langs linjene, basert på klan-relasjoner og slektskap. Siden 1998 har Puntland også vært i territoriale konflikter med Somaliland om Sool, Sanaag og Ayn-regionene.

Den juridiske strukturen i Puntland består av rettsvesenet, lovgivende (Representantenes hus) og den utøvende makt (presidenten og hans nominerte ministere) som er de tre grenene av myndighetene. Selv om territoriet er relativt fredelig, har regionen hatt en kort periode med politisk uro i 2001 da daværende president i Puntland, Abdullahi Yusuf Ahmed, en av grunnleggerne av Puntland og dens første president, ville at presidentens termingrense skulle forlenges. Ahmed og Jama Ali Jama kjempet for kontroll over regionen, med Ahmed som seierherre. Ahmed var i sin sin andre periode som president frem til oktober 2004, da han ble valgt som president i Somalia. Etterfølgeren hans var Mohamed Hashi, som tjenestegjorde fram til januar 2005 da han tapte valget i parlamentet til general Mohamud Muse Hersi "Adde". I april 2024 kunngjorde Puntland at den ville operere som en funksjonelt uavhengig stat midt i en strid om somaliske konstitusjonelle endringer.

## Politikk
### Muse-administrasjon
I mars 2005 begynte daværende president Mohamud Muse Hersi (president fra 2005 til 2009) en ambisiøs plan om å bygge en flyplass i Puntlands kommersielle hovedstad, Bosaso, et prosjekt som nå er ferdig og referert til som Bender Qassim International Airport.

I april 2007 møttes president Muse og Sheikh Saud bin Saqr Al Qasimi, kronprinsen og nestleder av Ras al-Khaimah i De forente arabiske emirater (UAE), hvor de to lederne undertegnet en avtale for å sette opp et dedikert karanteneanlegg for husdyr for å lette innførsel av husdyr fra Somalia til emiratene. I oktober 2008, signerte Muse også en større avtale med Dubais Lootah-gruppe for å støtte byggingen av en flyplass, havn og handelsfrisone i kystbyen Bosaso. Muse sa: «Jeg tror at når vi er ferdig med alle disse prosjektene vil vårt folk ha nytte av og få gode helsetjenester, utdanning og generell velstand.»

### Farole-administrasjon
I januar 2009 ble Abdirahman Farole valgt til ny president i Puntland. Ved overtakelse av embetet gjennomførte Farole-administrasjonen en rekke reformer, særlig innenfor de sikkerhetsmessige og juridiske sektorer. Ved å styrke regionens rettssystem ble mange nye påtaleadvokater, dommere og annet domstolspersonell samt flere fengselsvakter, ansatt og opplært. I juli 2010 vedtok Puntlands ministerråd enstemmig en ny antiterrorlov for å kunne håndtere terrormistenkte og deres medsammensvorne mer effektivt; en særdomstol er også forventet å bli etablert innenfor regionens eksisterende kriminelle domstolssystem for å gjennomføre oppgaven.

Fiskalt gjennomførte de et mer åpent, budsjettbasert offentlig finansieringssystem, som angivelig har hjulpet med å øke tilliten til regjeringen. I tillegg ble en ny regional grunnlov utarbeidet og senere vedtatt 15. juni 2009, som antas å representere et betydelig skritt mot eventuell innføring av et flerpartisystem til regionen for første gang. Et slikt system eksisterer allerede i den tilstøtende Somaliland-regionen.

Mer beskjedne reformer ble også igangsatt i sosialsektoren, spesielt innenfor utdanning og helsetjenester. Den regionale regjeringen ansatte flere helsearbeidere og lærere, med store planer for skole- og sykehusrenoveringer. En av de mest betydningsfulle nye reformene som har blitt vedtatt av den sittende Puntland-administrasjonen er lanseringen i mai 2009 av Puntlands byrå for sosial velferd (PASWE), den første organisasjonen i sitt slag i Somalias historie. Byrået gir medisinsk, pedagogisk og rådgivningsstøtte til sårbare grupper og enkeltpersoner som foreldreløse barn, funksjonshemmede og blinde. PASWE er overvåket av et styre som består av religiøse lærde (ulema), forretningsfolk, intellektuelle og tradisjonelle eldste.

### Demokratiseringsprosessen
Den 15. juni 2009 vedtok Puntland-regjeringen et nytt regionalt utkast for en grunnlov som representerer et betydelig skritt mot eventuell innføring av flerpartisystem til regionen for første gang.

Den 15. april 2012, åpnet Puntland-regjeringen en fire dagers konstitusjonell konvensjon som offisielt innviet den nye grunnloven i Puntland. Overvåket av Puntlands valgkommisjon (PEC) representerte konstitusjonen det siste trinnet i den eksisterende regionale demokratiseringsprosessen og var planlagt å bli etterfulgt av dannelsen av partiene.

12. september 2012 annonserte Puntland valgkommisjon at registreringsprosessen for politiske partier i Puntland var åpnet. Dette kom etter vedtaket av loven om politiske foreninger, folkeavstemningsloven, distriktsvalgloven og iverksettelsen av statens grunnlov. Det vil også være utfordrere i valget plan som er planlagt januar 2014.

14. november 2012, kunngjorde president Farole lanseringen av sitt nye politiske parti, Horseed. Partiet teller over 200 medlemmer, og representerer den sittende Puntland regjeringen, inkludert visepresident Abdisamad Ali Shire og statens Ministerråd. Det er det første prospektive partiet som har registrert en søknad med overgangsperiode valglandskommisjonen (TPEC). Ifølge Farole, vil allmennheten være kvalifisert for medlemskap i partiet når det er registrert som et offisiell politisk parti. Fem andre politiske parti ble etablert i påfølgende måned, inkludert Unionen av folket i regioner eller UPR (Ururka Gobolada Umadaha Bahoobey eller UGUB), Utviklings og rettferdighets partiet eller DJP (Xisbiga Horumarinta iyo Cadaalada eller Hor-Cad) , Midnimo, Talowadaag (konsensus-bygget), og GAHAYR eller Golaha Aqoonta iyo Horumarinta ee Asaaska Yoolka Runta (Rådet av utdanning og utvikling mot det sanne mål).

### Cali-administrasjonen

8. januar 2014 ble tidligere statsminister i Somalia Cabdiweli Maxamed Cali valgt som den femte president i Puntland og vant valget mot Dr. Farole med en valgstemmes overvekt.Abdihakim Abdullahi Haji Omar ble samtidig valgt Puntland visepresident.

### Said Abdullahi Deni
I januar 2019 ble Said Abdullahi Deni valgt til president etter å ha vunnet tredje valgomgang, hvor to kandidater deltok. Ifølge valgkomiteen vant Dani Puntlands regionale lederskap med 35 stemmer. Han beseiret sin nære rival, Asad Osman Diyano, en tidligere etterretningsoffiser, som fikk 31 stemmer. Den innkommende president, som kort adresserte lovgivere, lovet at han vil flytte Puntland fremover fra der hans forgjenger Abdiweli Gaas forlot.

### President-embetsmenn i Puntland parlament

### Flagget
*Hovedartikkel*: *[[Puntlands flagg]]*

22. desember 2009, introduserte Puntlands parlamentsmedlemmer et nytt statlig flagg på en parlamentarisk sesjon i Garowe. Med 38 av 41 stemmer vedtok de det nye flagget samt en ny nasjonalsang - den samme som i Somalia, Somaliyeey toosoo.

Puntlands nye regionale flagg består av tre farger: hvit, blått og grønt.

* Øverste rad: blå stripe med hvit stjerne i midten symboliserer flagget til Somalia.
* Midterste rad: hvit stripe i midten står for fred og stabilitet i regionen.
* Nederste rad: grønn stripe symboliserer naturrikdommene i Puntland.

## Administrative Divisjoner

### Regioner
Som fastsatt i artikkel 3 i den føderale overgangsgrunnloven for den somaliske republikk Puntland består regionen av følgende områder: 

### Endringer av distrikter og grensekonflikter
I januar 2009 ble Maakhir offisielt innlemmet i Puntland .

Kontroll av de vestlige Sool-, Sanaag- og Caynprovinsene er omstridt i forhold til den autonome Khatumo-regionen og Somaliregioner i Somalia.

Den 8. april 2013 annonserte Puntlandregjeringen opprettelsen av en ny region som heter Gardafuul. Den er fradelt fra Bariregionen. Den består av tre distrikter og har Aluula som sin hovedstad. Før navngivning av den nye regionen, etablerte den forrige regjeringen i Puntland tre regioner, alle fradelt fra eksisterende områder. Karkaar ble fradelt fra Bari, Haylaan fra Sanaag, og Ayn fra Togdheerregionen.

I sør, ifølge regjeringen i Somalia og CIA, er den sørlige delen av Mudug en del av Galmudug

### De største byene

## Geografi

Puntland er geografisk plassert i den nordlige delen av Somalia og grenser til Somaliland i vest, og Adenbukta i nord, Det indiske hav i sørøst, den sentrale Galmudugregionen i Somalia i sør, og Etiopia i sørvest. Puntland har et samlet areal på 212,510 km2 eller omtrent en tredjedel av Somalias geografiske område.

### Klima
Regionen er halvtørr, med et varmt klima og gjennomsnittlig daglige temperaturer som varierer fra 27 ℃ til 37 ℃. Disse klimaforholdene favoriserer pastoralisme som den mest effektive bruken av land i de fleste delene av regionen. Det mest verdifulle beitet er i Hawdregionen på de høye platåene på vestsiden av Mudug- og Sool-regionene i Somalia og inn i Etiopia, og den lavtliggende Nugaaldalen. Milde temperaturer forekommer bare i høyden langs fjellkjedene i Bari. Alle andre områder i Puntland er generelt karakterisert ved tropisk ørkenvarme.

Nedbøren er sparsom og variabel og ingen områder mottar mer enn 400&nbsp;mm regn i året. Nomader er først og fremst avhengige av brønner som vannkilde i stedet for overflatevann. Det er fire hovedsesonger som landbruket er avhengig av, og disse er styrt av endringer i vindmønstre. Puntlands sesonger er:

*Jilal - fra januar til mars; den tøffeste tørre årstiden.
*Gu - fra april til juni; hovedregntid.
*Xagaa - fra juli til september, den andre tørre sesongen.
*Deyr - fra oktober til desember; kortere og mindre pålitelig regntid.

## Utdanning

Etter utbruddet av borgerkrigen i Somalia oppsto mange problemer med hensyn til å få tilgang til utdanning i distriktene, kvaliteten på opplæringstilbudet, kvaliteten på skolens læreplaner, pedagogiske standarder og kontroller, styring og planlegging samt kapasitet og finansiering. For å møte disse problemene ble Puntlandregjeringen nødt til å utvikle en utdanningspolitikk for å lede regionens skoleutviklingsprosess som et viktig grunnlag i veien mot gjenoppbygging og økonomisk utvikling. Sistnevnte har en kjønnssensitiv nasjonal utdanningspolitikk kompatibel med verdens standarder, slik som de som er beskrevet i FNs konvensjon om barns rettigheter og FNs kvinnekonvensjon. Eksempler på dette og andre pedagogiske tiltak i arbeid er regjeringens lovfesting av lovgivning som tar sikte på å sikre de pedagogiske interessene til jenter, fremme veksten av tidlig barndomsutvikling (ECD) program utviklet for å nå foreldre og omsorgpersoner i hjemmene deres så vel som i ECD-sentre for nul til fem år gamle barn, og innføre incentivmidler for å oppmuntre lærere til å arbeide i avsidesliggende områder.

I Puntlands regjering, har kunnskapsdepartementet ansvaret for å utvikle og forvalte regionens opplæringsbehov.
 

Utdanningssystemet i Puntland består av to års tidlig barndomsutvikling (ECD), åtte års grunnskoleutdannelse (fire års lavere skole og fire års høyere skole) og fire års videregående opplæring. Høyere utdanning omfatter i gjennomsnitt fire år i regionen som for tiden teller syv store universiteter: Puntland Statelige Universitet i Garowe, Puntland Statelige Universitet i Galkayo, Bosaso høyskole i Bosaso, Øst Somalia Universitet i Qardho, Mogadishu Universitet (Puntland gren) i Bosaso, Maakhir Universitetet i Badhan, Sanaag og Nugaal Universitetet i Las Anod. Øst Afrika Universitet har også seks avdelinger i Puntland, med studiesteder i Bosaso, Erigavo, Galdogob, Galkayo, Garowe og Qardho. Således er det et 2-4-4-4-system. Puntlands utdanningsdirektorat anerkjenner også ikke-formell utdanning (NFE) og teknisk/yrkesrettet utdanning og opplæring (TVET) som en integrert del av regionens utdanningssystem.

Fra 2005/2006 til 2006/2007 var det en betydelig økning i antall skoler i Puntland, opp fra 137 institusjoner bare året før. I samme periode har antall klasser i regionen økt med 504, med 762 flere lærere som tilbyr sine tjenester. Total studentpåmelding økte med 27% fra året før, med litt færre jenter en gutter til stede i de fleste regioner. Den høyeste klasseinnmelding ble observert i den nordlige Bariregionen, og den laveste ble observert i den lite befolkede Aynregionen. Fordelingen av klasserom ble nesten jevnt fordelt mellom urbane og landlige områder, med marginalt flere elever og instruktører som underviser klasser i urbane områder.

## Demografi og religion

I 2015 er befolkningen i Puntland anslått til 4,2 millioner innbyggere, 65% av dem er nomader Regionen er først og fremst bebodd av mennesker tilhørende somaliske etniske grupper, hvor Darod er særlig godt representert. Det finnes også en rekke Mehri beboere.

Puntland befolkning vokser ganske fort og skyldes delvis en tilstrømning av mennesker fra Sør-Somalia og fra andre naboland i Nordøstafrika. Foreløpig bor 30% av regionens innbyggere i de raskt voksende byene Bosaso, Gardo, Galdogob, Garowe og Galkayo. Omtrent 70% av befolkningen er også under 30 år.

Populasjonstettheten i Puntland er anslått til omtrent 18 personer pr km2.

Som med resten av Somalia, er islam den største religionen i Puntland-regionen og nesten alle innbyggerne er muslimer.

## Transport
Kommunale bussruter opererer i Bosaso, Garowe, Las Anod, Galkayo og Qardho. Shuttletjenester mellom regionens største byer og tilstøtende landsbyer er også tilgjengelig via forskjellige typer av kjøretøy. Per mai 2015 er over 70.000 biler registrert i Puntlands departement for arbeid og transport.

Puntland krysses av en 750&nbsp;km nord-sør motorvei, som knytter de store byene i den nordlige delen av Somalia som Garowe, Bosaso og Galkayo med byene i sør. I 2012 fullførte Puntlands vegvesen rehabiliteringsarbeid på den sentrale hovedveien mellom Garowe og Galkayo. Transportdepartementet har også startet en oppgradering og renoveringsprosjekt i juni 2012 på den store gjennomfartsåren mellom regionhovedstedene og Bosaso. I tillegg til renoveringen startet departementet i oktober 2012 på motorveien som knytter Bosaso med Qardho. Planer er også i verk for å konstruere nye veier som forbinder mindre byer med regionale og nasjonale hovedveier.

Bosaso har en stor havn som ble bygget på midten av 1980-tallet for husdyrforsendelser til Midtøsten. I januar 2012 ble et renoveringsprosjektet lansert med KMC som entreprenør for å oppgradere havnen. Initiativets første fase var opprydding ved verftet og ble ferdigstilt i løpet av en måned. Den andre fasen omfatter gjenoppbygging av havnens tilstøtende havbunn, med det formål å motta større skip. I 2012 ble et team av ingeniører også ansatt av Puntlands myndigheter for å vurdere den pågående renoveringen ved havnen i Las Khorey. Ifølge havneministeren, Said Mohamed Rage, akter Puntland regjeringen å lansere flere slike utviklingsprosjekter i Las Khorey.

Lokale flyselskaper tilbyr flyvninger til ulike nasjonale og internasjonale steder, for eksempel Djibouti, Addis Abeba, Dubai og Jeddah; de opererer også flyreiser for Hajj og Umma pilegrimsreiser. De mest fremtredende flyselskapene i Puntland er Jubba Airways, Osob Air og Daallo Airlines, som opererer fra Bender Qassim International Airport i Bosaso og Abdullahi Yusuf International Airport (tidligere Galkayo Airport) i Galkayo, blant andre steder. I slutten av september 2013 ble en anbudsprosess lansert for oppgradering av Bosaso-flyplassen. Renoveringen vil omfatte utvidelse av flyplassens grus-rullebane fra 1800 m. til 2650 m. Rullebanens bredde vil også bli utvidet fra 30 m. til 45 m. og har 7,5 m grus skuldre på begge sider. Ifølge Puntlands viseminister for sivil luftfartsmyndighet, Abdiqani Gelle, planlegger Puntlandregjeringen å gjennomføre tilsvarende oppgraderinger på Garowe International Airport i Garowe, Abdullahi Yusuf International Airport i Galkayo og Qardho Airport i Qardho.

## Militærvesen

Puntlands sikkerhetsstyrke (PSF) er en væpnet styrke i den autonome Puntlandregionen. Kommandanter og høyere tjenestemenn i militæret er oppnevnt av et kvalifisert utvalg godkjent av Ministerrådet. Puntlands sikkerhetsapparat har også et uavhengig militært rettsvesen.

PSF inkluderer også Puntland Dervish makt (PDF), Puntlands offisielle paramilitære avdeling. De driver sin egen politistyrke, som inkluderer en spesiell beskyttelseenhet.

Puntlands etterretningstjeneste (PIA) er et etterretningsbyrå underlagt Puntlands militærvesen. Byrået ble etablert i 2001 som Puntland Etterretningstjeneste under styret til president Abdullahi Yusuf Ahmed, med hjelp fra USA.

Puntlands kystvakt (PMPF) er en lokalt rekruttert, profesjonell maritim sikkerhetsstyrke. Den er først og fremst rettet mot å forebygge, oppdage og utrydde piratoperasjoner, ulovlig fiske og annen ulovlig aktivitet ved kysten av Somalia, og generelt ivareta landets maritime ressurser. I tillegg gir Puntlands kystvakt støtte til kommunene, blant annet ved å reparere brønner, rehabilitering av sykehus og klinikker, og rehabilitering av veier, flyplasser og annen infrastruktur. De holder også opplæringsprogrammer til lokalsamfunn.

## Økonomi

Puntland har en kystlinje på 1600&nbsp;km, som har rikelig med fisk og andre maritime ressurser. Andre økonomiske produkter og aktiviteter i regionen er, husdyr, røkelse, myrra, gummi arabicum.

Puntland har den laveste fattigdomsraten i Somalia med 27% av befolkningen under fattigdomsgrensen, sammenlignet med 50% i Somalia og 57% i Mogadishu. Eksperter mener dette er på grunn av høyere forbruk og høyere yrkesdeltakelse. Husholdninger i Puntland bruker også mer penger per innbygger, per gjenstand og flere gjenstander per husholdning. Den lavere fattigdomsraten synes ikke å være drevet av husholdningsstørrelse, som gjennomsnittlig er 5,2 i Puntland, sammenlignet med 5,7 i Somalia og 4.5 i Mogadishu. Puntland gjør det bedre i ulike viktige indikatorer på velstand. For eksempel, leseferdighetsprosenten i Puntland er 64% i forhold til det nasjonale gjennomsnitt på 55%. I tillegg ligger husstander i Puntland også over gjennomsnittet i andre pedagogiske resultater som innmelding og utdanningsnivå. 70% av husholdninger Puntland har tilgang til forbedrede vannkilder i forhold til det nasjonale gjennomsnitt på 58%. Derfor har Puntland en høyere ytelse på ikke-monetære indikatorer på velvære som er sammenkoblet med den lavere fattigdomsraten.

I desember 2011 åpnet et nytt kommersielt marked nord i Bosaso, i Dayaha, ( "Stjerne") nabolag, nær havnebyen. Omtrent en halv kilometer i størrelse, ble det utformet for å sikre enklere kjøretøytilgang. Markedet er et resultat av nøye planlegging mellom Puntlands myndigheter og det sivile samfunnets representanter.

Bosaso har også hovedsetet til Golis Telecom Somalia, den største teleoperatør i det nordøstlige Somalia. Det ble grunnlagt i 2002 med sikte på å forsyne landet med GSM mobiltjenester, raskt internett og andre internettjenester, og det har et omfattende nettverk som dekker alle landets største byer og mer enn 40 distrikter i både Puntland og Somaliland. I tillegg har Netco sitt hovedkvarter i byen. Andre telekommunikasjonsselskaper som betjener regionen er Telcom og NationLink.

I april 2013 innviet Puntlands departement for fiskeri- og maritime ressurser offisielt det nye fisketorget i Garowe. Det ble bygget i samarbeid med britiske myndigheter og FNs utviklingsprogram (UNDP), og det er en del av en større regional utviklingsplan som vil se to andre lignende markedsplasser lansert i løpet av året i Galkayo og Qardho.

I august 2014 lanserte Puntlands transport og havnedepartement et prosjekt for å etablere nye havner i regionen i samarbeid med regjeringen i Djibouti og et internasjonalt entreprenørfirma med hovedkontor i Kina. Initiativet er en del av en bredere kampanje fra Puntlandadministrasjonen til å fokusere på å utnytte regionens kommersielle potensial gjennom ulike utviklingsprosjekter.

### Oljeleting

På 2000-tallet, begynte Puntlandregjeringen offisielle forhandlinger med utenlandske oljeselskaper om leterettigheter i området. Provinsmyndighetene innvilget i oktober 2005 en majoritetsandel til Range Resources på en stor landbasert mineral- og hydrokarbonletelisens i tillegg til offshore rettigheter. De landbaserte oljeblokkene i Nugaaldalen og Dharoordalen dekker områder på henholdvis mer en 14,424 km2 og 24,908 km2. To år senere, fikk Range Resources en 100% eierandel i de to blokkene, og samtidig har de 80% av aksjene til Canmex Minerals.

I januar 2007 signerte Puntlandadministrasjonen, ledet av president Mohamud Muse Hersi, en produktdelingsavtale med Range Resources Limited og Canmex Minerals datterselskap Canmex Holdings (Bermuda).

Etter en endring i ledelsen i 2009 ønsket Puntlandregjeringen, nå ledet av president Abdirahman Mohamud Farole, å reforhandle overskuddsdelingsavtalen med Range Resources for å sikre mer gunstige vilkår for regionen. I 2012 ga Puntlandregjeringen grønt lys til det første offisielle oljeletingsprosjektet i Puntland og Somalia for øvrig.

I 2017, avholdt Puntlands ministre et statsråd hvor de godkjente en oljeletingsavtale med det kinesiske selskapet CCECC, i som motytelse for å bygge en vei som forbinder Eyl og Garowe, samt renovering og oppgradering av Abdullahi Yusuf lufthavn.

## Media

Puntland har sin egen TV-kanal og studioer. Puntland TV og radio er det offentlige kringkastingsnettet i den autonome Puntlandregionen i Somalia. Hovedkvarteret er i den regionale hovedstaden Garowe. Tjenesten har også et kontor i London. Puntland TV og radio ble stiftet i april 2013 og sender lokalt på somalisk via bakkenettservice. Det sendes også programmer globalt via satellitt. Radio Puntland sender internasjonalt via kortbølge, med sendinger som når så langt som til Finland. Standard programmering inkluderer generelle nyheter, med fokus på regional utvikling, sport og underholdning.

Det er private stasjoner, East Television Network (ETN TV) og Somali Broadcasting Corporation (SBC TV) som sender fra Bosaso.

Radio Garowe, etablert i 2004, er en radiostasjon basert i Garowe. Stasjonen sender daglig fra Somalia på 89,8 på FM, og dekker nyheter innenfor politikk og samfunn. De sender også andre spesielle programmer på Garowe Online, stasjonens online nettside.

LaasqorayNET er en annen privateid nettside basert i Badhan, Bosaso, Dubai og London. Nettstedet inneholder artikler skrevet på somalisk og engelsk. I tillegg har nettstedet noen lydinnspillinger, selv om dette ikke er jevnlig oppdatert.

Radio Gaalkacyo er en statlig radiostasjon basert i Galkayo og var tidligere kjent som Radio Free Somalia.

Horseed Media ble etablert i 2002 av en gruppe somaliske intellektuelle i Nederland og Finland. Stasjonen sender fra Bosaso og har et publikum på rundt 80 000 mennesker, med et rekkevidde på 150 km2. De driver også en nettside som teller over 10.000 daglige besøkende.

Puntland Post er basert i Garowe og etablert i 2001 av somaliske utlendinger i Danmark. Hjemmesiden publiserer daglige nasjonale og internasjonale nyheter og analyser på både somalisk og engelsk med vekt på Puntlands viktige saker.

Etablert i 2014, presenterer Puntland Star siste nyheter, historier og dokumentarer fra Somalia og resten av verden.

Andre medieorganisasjoner inkluderer Raxanreeb Online (RBC Radio). Lansert i 2006, presenterer de somaliske nyheter til et globalt publikum på både somalisk og engelsk. Med direkte kilder basert i Somalia dekker den lokal politikk og samfunn.

## Referanser